hotchpotch/miracl-hf-unified huggingface dataset:
Mel Blanc
Melvin Jerome "Mel" Blanc (30 Mei 1908 – 10 Julai 1989) alikuwa mwigizaji wa sauti na mchekeshaji kutoka nchini Marekani. Ingawa alianza shughuli zake katika makumi sita yaliyopita akiwa kama mfanyakazi wa redio, Blanc anafahamika sana kwa kufanyakazi na Warner Bros. wakati wa zama ziitwazo "Zama za Dhahabu ya Katuni za Marekani" (na kisha baadaye alifanyakazi za matayarisho ya televisheni na Hanna-Barbera) akiwa kama mwigizaji wa sauti ya Bugs Bunny, Daffy Duck, Porky Pig, Sylvester the Cat, Beaky Buzzard, Tweety Bird, Foghorn Leghorn, Yosemite Sam, Wile E. Coyote, Barney Rubble, Mr. Spacely, na mamia wengine kadhaa. Ana jina la utani kama “Mtu Mwenye Maelfu ya Sauti,” Blanc anatazamika kama mmoja kati ya watu wenye athira kubwa ya kazi zake.
By My Side
"By My Side" ni single ya kwanza ya rapa Jadakiss kutoka katika albamu yake ya tatu ya "The Last Kiss". Wimbo ulitayarishwa na Eric Hudson na umemshirikisha mwimbaji wa R&B Ne-Yo. Ilipatwa kupigwa sana kwenye maredio na TV ingawa haikufika hata kidogo kwenye chati za Billboard Hot 100.
Muziki wa video ulitolewa mnamo tar. 13 Novemba 2008. Iliongozwa na Ray Kay, na ilipata kupigwa ajabu kwenye BET, MTV, VH1, MTV Hits na kwenye MTV Jams.
Bugs Bunny
Bugs Bunny ni mshindi wa Tuzo za Akademi, akiwa kama sungura-katuni bora aliyecheza kwenye mfululizo wa "Looney Tunes" na "Merrie Melodies" wa Warner Bros. Amejijengea umaarufu na kimsemo chake cha ""What's up, Doc?"" iliokuwa maarufu sana mwanzoni mwa miaka ya 1940.
Anaonekana kama muhusika matata sana, akiwa na karoti mdomoni mwake. Mgovi wake siku zote ni Daffy Duck, ambaye mara nyingi huzozananaye.
Daffy Duck
Daffy Duck ni jina la kutaja kikatuni kinachohusikana na mfululizo wa vikatuni vya Warner Brothers "Looney Tunes" na "Merrie Melodies". Daffy alikuwa mbegu ya kwanza kuzaliwa katika mfululizo wa wahusika wa "" ambao walikuwemo kunako miaka ya 1930 na mira za mtu kwa mtu, yaani, uhusika wa everyman, kama vile Mickey Mouse na Popeye, ambao wote walikuwa maarufu sana kwenye makumi hayo. Daffy anafahamika sana kwa kuwa rafiki mkubwa wa Bugs Bunny.
Uigizaji wa sauti
Uigizaji wa sauti ni sanaa ya kutoa au kuigizia sauti ya uhusika wa katuni (ikiwemo na sauti za kwenye filamu, mfululizo wa televisheni, katuni fupifupi, na video games)redio na maigizo ya sauti na vichekesho, kufanyia sauti juu yake kwenye redio na televisheni, michezo ya redio, kuigizia sauti za washiriki wa kwenye filamu za lugha za kigeni, video games, maonyesho ya vikaragosi.
Voice Acting - Creative Commons Audio
Mchekeshaji
Mchekeshaji ni mtu anayeeleza maneno ya mzaha, au anaigiza kwa vichekesho.
Warner Bros.
Warner Bros. Entertainment, Inc. (pia inajulikana kama Warner Bros. Pictures, au rahisi zaidi Warner Bros. — kifupi cha jina rasmi la zamani ambalo bado hutumika Warner Brothers) ni kampuni moja kati ya watayarishaji wakubwa duniani wa filamu na burudani za televisheni.
Ni kundi kubwa la burudani, studio ya filamu na studio ya rekodi. Inamilikiwa na Time Warner. Warner Bros. anajulikana kwa Looney Tunes.
Wanao hakimiliki kwenye mfululizo wa filamu wa Harry Potter, mfululizo wa filamu ya Batman, na mfululizo wa filamu ya Superman, "DC Extended Universe" .
Wikipedia ya Kihaiti Kreole
Wikipedia ya Kihaiti Kreole ni toileo la kamusi elezo ya Wikipedia kwa lugha ya Kihaiti Kreole. Wikipedia hii, ilianzishwa mnamo mwezi wa Agosti 2004, kwa tar. 21 Januari ya mwaka wa 2009, imefikisha makala 51,000, nakuiifanya liwe toleo la Wikipedia la 38 kwa ukubwa wa wingi wa hesabu ya makala (imeruka kutoka 47 mnamo Agosti 2008). Pia ni moja kati ya Wikipedia chache sana za lugha ya Kikreole.
Milwaukee, Wisconsin
Milwaukee ni mji mkubwa wa Wisconsin ya kusini. Ni mji wa ishirini na tatu kwa ukubwa katika Marekani. Iko kando ya Ziwa Michigan.
Mji una wakazi 602,191 (pamoja na mitaa ya nje: 1,739,497) kwenye eneo la 251 km².
Jina la Milwaukee latoka katika lugha ya Kialgonkian likimaanisha "bara sheshe". Mji uliundwa mwaka 1818. Mji upo m 188 kutoka juu ya usawa wa bahari.
24 (msimu wa 1)
Msimu wa Kwanza wa mfululizo wa kipindi cha televisheni cha "24" ulianza kurushwa hewani mnamo tar. 6 Novemba 2001 hadi 21 Mei 2002.
Mwanzo wa hadithi ya msimu huu inaanzia saa 6:00 usiku katika siku ya uchaguzi wa Rais wa Marekani.
Msimu wa Kwanza (2001 – 2002) umechukua nafasi wakati wa uchaguzi mkuu wa rais wa Marekani wa mwaka wa 2001 (kimaigizo).
Njama kuu za msimu huu ni jaribio la kutaka kumwua Seneta wa Maryland Mh. David Palmer, mgombea urais mteule wa chama cha demokrasia, katika siku ya uchaguzi wa rais huko California. Mhusika wa kati ni Jack Bauer, kiongozi wa zamani wa Delta Force ambaye baadaye akawa Mkurugenzi wa Kitengo cha Kuzuia Ugaidi cha Los Angelese (CTU).
Bauer amekuwa mtaalamu zaidi pale watu waliohusika na masuala jaribio la uuaji kushirikisha pia maisha binafsi kwa kuitekanyala familia yake, mke wake Teri na Kim.
Umuhimu wa msimu umegawanyika katika vifungu viwili:
Mrisho Mpoto
Mrisho Mpoto (amezaliwa tarehe 27 Oktoba1978) ni msanii wa muziki wa dansi, sanaa ya jukwaani (theatre performances), mwandishi wa vitabu vya mashairi na hadithi zenye mafunzo, msanii wa ngoma za asili kutoka nchini Tanzania. Anafahamika sana kwa jina lake la utani kama Mjomba au Mpoto. Pia, anafahamika kwa kuimba nyimbo kama vile Salam Zangu Mjomba, Nikipata Nauli, Adela, Chocheeni Kuni, Samahani Wangangu, Mtu Huru, Waite na Njoo Uichukue alizoimba na Banana Zorro, Ismail Kipira, Felly Kano, Nuruel, Linah Sanga, Ditto, Peter Msechu, Diamond Platnums.
Mrisho Mpoto ni mmoja kati ya waanzilishi wa kundi la muziki la Parapanda, baadae Mpoto Theatre.
CB NA MPOTO
Penny Johnson Jerald
Penny Johnson Jerald (amezaliwa tar. 14 Machi 1961) ni mwigizaji wa filamu na vipindi vya televisheni kutoka nchini Marekani. Anafahamika sana kwa kucheza kama Beverly Barnes kutoka katika mfululizo wa vichekesho vya HBO vya "", Kasidy Yates kutoka katika mfululizo wa uzushi wa kisayansi wa "", na Sherry Palmer kutoka katika mfululizo wa televisheni ya FOX almaarufu kama "24".
Hifadhi ya Taifa ya Phong Nha-Ke Bang
Phong Nha-Ke Bang ni hifadhi ya taifa ya katika Jimbo la Quang Binh, Vietnam, km 50 kutoka kaskazini mwa mji wa Đồng Hới, km 44 kutoka kaskazini mwa Uwanja wa Ndege wa Dong Hoi, na km 450 kutoka kusini mwa mji wa Hanoi.
Hifadhi ina mapango zaidi ya 300 na mengine madogo yenye urefu wa km 126. Hifadhi pia inaviumbe hai. Mnamo mwezi wa Julai 2003, UNESCO wameingiza hifadhi hii katika moja kati ya sehemu za Urithi wa Dunia.
Mnamo mwezi wa Aprili katika mwaka wa 2009, mpelelezi wa Kiingereza amegundua kuwa miongoni mwa maeneo yenye mapango makubwa duniani nalo hapa linapatikana.
Sherry Palmer
Sherry Palmer ni jina la muhusika wa kipindi cha mfululizo wa televisheni cha Kimarekani cha "24". Uhusika huu ulichezwa na Penny Johnson Jerald. Kiasili ya uhusika huu aliolewa na Seneta wa Maryland na baadaye Rasi wa Marekani Bw. David Palmer. Huyu ni mama mwenye vituko na tamaa zisizo na msingi na baadaye kupelekea kumwingiza matatani.
Pili na tabia zake chafu za ufitinishaji, zilipelekea apewe taraka na mumewe Mh. David Palmer. Ameonekana katika msimu wa kwanza, wa pili, na wa tatu ambamo aliuawa na rafikiye Bi. Julia Milliken, mke wa Alain Milliken aliyeuawa na Sherry kwa kutompa vidonge vyake ya kutuliza maumivu ya moyo wake na kisha baadaye Sherry kakataa kwamba siyo yeye aliyefanya, bali Julia.
Ziwa Ontario
Ziwa Ontario ni moja kati ya maziwa makubwa ya Amerika ya Kaskazini. Ziwa limepakana na Kanada (Ontario) upande wa kaskazini halafu na Marekani (New York) upande wa kusini.
Jina la Ontario latoka katika lugha ya Kihurona likimaanisha "ziwa kubwa".
Ziwa Ontario hupokea maji yake kutoka Ziwa Erie kupitia Mto Niagara. Maji hutoka kwa nia ya Mto Saint Lawrence.
Majiji mawili makuu ni Toronto (Ontario, Kanada) na Rochester (New York, USA).
Ziwa lina urefu wa kilomita 311 na upana mkubwa wa 85 km. Uso wake una eneo la 19,500 km2. Kina cha wastani ni 86 m lakini kina kikubwa chafikia 244 m.
Mto Niagara
Mto Niagara ni mto katika Amerika ya Kaskazini. Ni mto mfupi baina ya Ziwa Erie na Ziwa Ontario mwenye urefu wa 56 km.
Mto huu umepakana na nchi Kanada (Ontario) na Marekani (New York).
Maporomoko ya Niagara (Kiing.:"Niagara Falls") ni maporomoko mashuhuri ya Mto Niagara.
Buffalo, New York
Buffalo ni mji mkubwa wa pili katika New York baada ya New York City. Mji wa Buffalo uko kando la Mto Niagara.
Anwani ya kijiografia ni 42°54'N na 78°50'W. Idadi ya wakazi ni 272,632 (2007). Kwa mujibu wa sensa iliyofanyika mnamo mwaka wa 2007, mji una wakazi wapatao milioni 1.3 wanaoishi katika mji huu. Mji upo m 183 kutoka juu ya usawa wa bahari.
Meya wa mji ndiye Byron Brown aliyechguliwa mwaka wa 2005.
Wikipedia ya Kiebrania
Wikipedia ya Kiebrania (Kiebrania: ויקיפדיה: האנציקלופדיה החופשית; inamtamkwa "Wikipedia: HaEntziklopedia HaHofshit", wakati "Wikipedia" inatamkwa na baadhi yao "Vikipedia"; wikiˈpedia haʔentsikloˈpedia haχofˈʃit) ni toleo la kamusi elezo ya Wikipedia kwa lugha ya Kiebrania. Toleo hili lilianzishwa mnamo mwezi wa Julai katika mwaka wa 2003 na kwa tar. 11 Aprili ya mwaka wa 2009, imefikisha zaidi ya makala 90,000.
Wikipedia ya Kikorea
Wikipedia ya Kikorea ni toleo la kamusi elezo ya Wikipedia kwa lugha ya Kikorea. Ilianzishwa mnamo mwezi wa Oktoba, 2002, na kufikisha idadiki ya makala elfu kumi mnamo tar. 4 Juni katika mwaka wa 2005. Na kwa tar. 15 Desemba ya 2010, imefikisha zaidi ya makala 150,000 na kuifanya iwe Wikipedia ya 21 kwa ukubwa wa hesabu ya wingi wa makala.
Wikipedia ya Kilithuania
Wikipedia ya Kilithuania ni toleo la kamusi elezo ya Wikipedia kwa lugha ya Kilithuania. Ni huru na kamusi elezo kubwa ya intaneti kwa lugha ya Kilithuania. Toleo hili lilifanya hatua yake ya kwanza mnamo mwaka wa 2003, lakini ilifikisha makala za uhakika kunako mwaka wa 2004. Mnamo tar. 14 Desemba 2005, Wikipedia ya Kilithuania, imefikisha idadi ya makala 10,000 na kunako tar. 26 Februari ya mwaka wa 2006, imefikisha tena kiwango cha makala 40,000. Lengo lipya limefikiwa kunako tar. 1 Agosti 2007 - 50,000. Kwa sasa, Wikipedia ya Kilithuania ina makala zaidi ya 80,000.
Wikipedia ya Kiajemi
Wikipedia ya Kiajemi (Kiajemi: ویکی‌پدیا، دانشنامهٔ آزاد, "Vikipedia, Daneshname-ye Azad" maana yake "Wikipedia, Kamusi Elezo Huru") ni toleo la kamusi elezo ya Wikipedia kwa lugha ya Kiajemi. Toleo la Wikipedia kwa lugha ya Kiajemi, lilianzishwa mnamo mwezi wa Januari katika mwaka wa 2004. Ilipita idadi ya makala 1,000 mnamo tar. 16 Desemba 2004 (26 "Adhar" 1383 Hsh) na lengo la makala 10,000 lilifikiwa kunako tar. 18 Februari 2006. Na kwa tar. 6 Mei 2009, imekuwa na makala 60,083.
Wikipedia ya Kiajemi ilianzishwa kwa juhudi za Roozbeh Pournader na wachangiaji.
Wikipedia ya Kiserbia
Wikipedia ya Kiserbia (Kiserbia: "Википедија на српском језику/Vikipedija na srpskom jeziku") ni toleo la kamusi elezo la Wikipedia kwa lugha ya Kiserbia. Ilianzishwa mnamo tar. 16 Februari 2003. Toleo hili, kwa tar. 5 Januari ya mwaka wa 2009, imefikisha zaidi ya makala ya 75,000.
Wikipedia ya Kislovene
Wikipedia ya Kislovene (Kislovene: "Slovenska Wikipedija") ni toleo la kamusi elezo ya Wikipedia kwa lugha ya Kislovene. Iianza kufanyakazi mnamo mwezi wa Machi katika mwaka wa 2002. Mnamo mwezni wa Julai 2007, imefikisha makala 50,000. Na kwa mwezi wa Aprili katika mwaka wa 2009, imefikisha zaidi ya makala 75,000.
Ontario
Ontario ni jimbo (province) la Kanada upande ya Ghuba ya Hudson. Ina eneo la 1,076,395 km². Kuna wakazi milioni kumi na tatu (13,425,124). Ni jimbo kubwa wa pili katika Kanada baada ya Quebec.
Mji mkuu ni Toronto ambayo pia ni mji mkubwa wa Kanada.
Imepakana na Quebec, New York, Michigan na Manitoba. Upande wa kusini kuna Ziwa Superior, Ziwa Huron, Ziwa Erie na Ziwa Ontario.
Imekuwa jimbo la Kanada tangu 1867.
Gavana wa jimbo ni Elizabeth Dowdeswell.
Lugha rasmi ni Kiingereza ("de facto").
Sonora (jimbo)
Sonora ni moja kati ya majimbo 31 ya Mexiko upande wa kaskazini-magharibi ya nchi. Iko pwani la Ghuba ya California (au Bahari ya Cortez). Mji mkuu na mji mkubwa ni Hermosillo.
Jimbo lina wakazi wapatao 2,394,861 (2005) wanaokalia katika eneo la kilomita za mraba zipatazo 182,052.
Imepakana na Marekani (Arizona na New Mexico), Chihuahua, Sinaloa na Baja California.
Gavana wa jimbo ni Eduardo Bours Castelo.
Lugha rasmi ni Kihispania.
Baja California (jimbo)
Baja California ni moja kati ya majimbo 31 ya Mexiko upande wa kaskazini-magharibi ya nchi. Jimbo lina wakazi wapatao 2,844,469 (2005) wanaokalia katika eneo la kilomita za mraba zipatazo 69,921.
Mji mkuu ni Mexicali na mji mkubwa ni Tijuana. Iko kwenye pwani la Pasifiki na Ghuba ya California (au Bahari ya Cortez).
Imepakana na Marekani (California), Sonora na Baja California Sur.
Gavana wa jimbo ni José Guadalupe Osuna Millán.
Lugha rasmi ni Kihispania.
Nyembelele
Nyembelele ni ndege wadogo wa jenasi mbalimbali katika familia Pycnonotidae. Wanafanana na shore waliomo katika takriban kila bustani, lakini wana rangi ya zaituni juu na nyeupe, kijivu au njano chini. Korogoto ni ndege wengine katika familia hii. Wanatokea misitu na maeneo mengine yenye miti katika Afrika kusini kwa Sahara. Hula matunda na mbegu hasa lakini wadudu pia. Tago lao hujengwa mtini na jike huyataga mayai 2-5.
Manitoba
Manitoba ni jimbo la Kanada upande wa Ghuba ya Hudson. Mji mkuu na mkubwa ni Winnipeg. Una eneo la 647,797 km². Kunako mwaka wa 2009, idadi ya wakazi ilikuwa 1,213,815.
Jimbo umepakana na Nunavut, Ontario, North Dakota, Minnesota na Saskatchewan. Maziwa makubwa ni Ziwa Winnipeg, Ziwa Manitoba na Ziwa Winnipegosis. Kuna maziwa takriban 110,000 jimboni.
Kuna lugha rasmi 2: Kiingereza na Kifaransa
Imekuwa jimbo la Kanada tangu 1870.
Gavana wa jimbo ni John Harvard.
Chihuahua (jimbo)
Chihuahua ni moja kati ya majimbo 31 ya Mexiko upande wa kaskazini ya nchi. Mji mkuu ni Chihuahua na mji mkubwa ni Ciudad Juárez.
Imepakana na Marekani (New Mexico na Texas), Coahuila, Durango, Sonora na Sinaloa.
Jimbo lina wakazi wapatao 3,241,444 (2005) wanaokalia katika eneo la kilomita za mraba zipatazo 244,938.
Gavana wa jimbo ni José Reyes Baeza Terrazas.
Lugha rasmi ni kihispania.
Coahuila
Coahuila (jina rasmi: Coahuila de Zaragoza) ni moja kati ya majimbo 31 ya Mexiko upande wa kaskazini ya nchi. Mji mkuu na mji mkubwa ni Saltillo. Jimbo lina wakazi wapatao 2,495,200 (2005) wanaokalia katika eneo la kilomita za mraba zipatazo 149,982.
Imepakana na Marekani (Texas), Nuevo León, Zacatecas, San Luis Potosí, Durango na Chihuahua. Kuna jumuiya pili katika Coahuila: Wazungu ambao ni 74% ya wakazi wote na wamestizo ni 20% ya wakazi.
Gavana wa jimbo ni Humberto Moreira Valdés.
Lugha rasmi ni Kihispania.
Saskatchewan
Saskatchewan ni jimbo la Kanada. Una eneo la 651,900 km². Kunako mwaka wa 2009, idadi ya wakazi ilikuwa 1,023,810.
Mji mkuu ni Regina na mji mkubwa ni Saskatoon. Jimbo umepakana na Northwest Territories, Nunavut, Manitoba, Montana, North Dakota na Alberta.
Saskatchewan ni hasa jimbo la kilimo cha ngano pamoja na mafuta ya petroli.
Lugha rasmi ni Kiingereza.
Gavana wa jimbo ni Gordon Barnhart.
Nuevo León
Nuevo León (León mpya, ufalme wa kale katika Hispania) ni moja kati ya majimbo 31 ya Mexiko upande wa kaskazini-mashariki ya nchi. Mji mkuu na mji mkubwa ni Monterrey.
Imepakana na Coahuila, Tamaulipas na San Luis Potosí. Upande wa kaskazini kuna mpeka na Marekani (kilomita 15 pekee).
Jimbo lina wakazi wapatao 4,199,292 (2005) wanaokalia katika eneo la kilomita za mraba zipatazo 64,210.
Gavana wa jimbo ni Natividad González Parás.
Lugha rasmi ni Kihispania.
Tamaulipas
Tamaulipas ni moja kati ya majimbo 31 ya Mexiko upande wa kaskazini-mashariki ya nchi.
Upande wa mashariki ni maji ya Ghuba ya Meksiko.
Mji mkuu ni Ciudad Victoria na mji mkubwa ni Reynosa. Imepakana na Marekani (Texas), Veracruz, San Luis Potosí na Nuevo León.
Jimbo lina wakazi wapatao 3,024,238 (2005) wanaokalia katika eneo la kilomita za mraba zipatazo 79,384.
Gavana wa jimbo ni Eugenio Hernández Flores.
Lugha rasmi ni Kihispania.
Donnie Yen
Donnie Yen Chi-Tan (Kichina: 甄子丹; Pinyin: Zhēn Zǐdān; amezaliwa tar. 27 Julai 1963) ni mwigizaji, martial artist, mwongozaji, mkoreografia, na mtayarishaji wa filamu kutoka Jamhuri ya Watu wa China. Anafahamika sana kwa kucheza filamu na vipindi vya televisheni vya Hong Kong. Hivi karibuni amepata kushirikiana na waigizaji filamu waliomashuhuri duniani kama vile Jackie Chan, Jet Li na Michelle Yeoh.
Chase Edmunds
Chase Edmunds ni jina la kutaja uhusika wa kipindi cha televisheni cha Kimarekani cha 24. Uhusika ulichezwa na James Badge Dale. Huyu alikuwa na cheo kikubwa sana katika Kitengo cha Kuzuia Ugaidi cha Los Angeles (CTU).
Alianza kuonekana katika akiwa kama muhusika wa gemu tu, lakini baadaye akajakuonekana tena katika msimu wa tatu au Siku ya 3, akiwa kama msaidizi wa Bauer, na anamahusiano ya kimapenzi na binti wa Bauer, Kim Bauer.
Chase ni mchapa kazi. Chase ni muhusika pekee aliyeweza kumudu nafasi ya Jack kuliko muhusika mwingine yeyote yule aliyeonekana katika mfululizo huu wa 24.
James Badge Dale
James Badge Dale (amezaliwa tar. 1 Mei, 1978) ni mwigizaji wa filamu na televisheni kutoka nchini Marekani. Anafahamika zaidi kwa kucheza kama Chase Edmunds kutoka katika mfululizo wa TV wa 24 kunako msimu wa 3 wa mfululizo huo.
Alberta
Alberta ni jimbo la Kanada upande wa magharibi ya nchi. Kunako mwaka wa 2009, idadi ya wakazi ilikuwa 3,632,483. Una eneo la 661,848 km². Imekuwa jimbo la Kanada tangu 1905.
Mji mkuu ni Edmonton na mji mkubwa ni Calgary. Imepakana na Northwest Territories, Saskatchewan, Marekani (Montana) na British Kolumbia.
Gavana wa jimbo ni Norman Kwong. Lugha rasmi ni Kiingereza.
Baja California Sur
Baja California Sur ni moja kati ya majimbo 31 ya Mexiko upande wa magharibi ya nchi. Baja California na Baja California Sur ni rasi kubwa katika Mexiko. Upande wa mashariki ni Ghuba ya California na upande wa magharibi ni maji ya Pasifiki.
Imepakana na Baja California. Imekuwa jimbo ya Mexiko tangu 1974.
Mji mkuu na mji mkubwa ni La Paz (salama).
Gavana wa jimbo ni Narciso Agúndez Montaño.
Lugha rasmi ni Kihispania.
24 (msimu wa 2)
Msimu wa Pili ni mfululizo wa TV wa "24" (p.u.k Siku ya 2) ulianza kurushwa kwa mara ya kwanza mnamo tar. 28 Oktoba 2002 hadi tar. 20 Mei 2003. Msimu huu ulianza na kuishia saa 8:00 asubuhi. Kipengele cha kwanza kina saa zima ikiwa kama kivutio cha biashara.
Msimu wa Pili (2002–2003) ni seti ya miezi 18 baada ya kutolewa kwa Msimu wa Kwanza.
Msimu huu umemkuta Rasi David Palmer akiwa kazini na kachero Jack Bauer akiendelea na kazi zake kuzuia bomu la nyuklia lisije likafyatuliwa mjini Los Angeles. Inakuja na muhusika mpya aitwaye Kate Warner, mwanamama anayeishia kupata habari muhimu zinazohusikana na na shambulio la bomu litakafyatuliwa katika Kitengo cha Kuzuia Ugadi cha Los Angeles (CTU).
Kama jinsi ilivyokuwa katika Msimu wa Kwanza, hi pia imegawanyika katika vifungu viwili:
"Orodha hii ni wahusika wakuu wa Msimu wa Pili. Tazama orodha inaonyesha wahusika wote."
Mastaa
Wapya
Sinaloa
Sinaloa ni moja kati ya majimbo 31 ya Mexiko upande wa magharibi ya nchi. Upande wa magharibi ni Ghuba ya California (au Bahari ya Cortez). Imepakana Sonora, Chihuahua, Durango na Nayarit.
Mji mkuu na mji mkubwa ni Culiacán. Jimbo lina wakazi wapatao 2,208,652 (2005) wanaokalia katika eneo la kilomita za mraba zipatazo 58,238.
Utalii na kilimo huajiri watu wengi.
Gavana wa jimbo ni Jesús Aguilar Padilla.
Lugha rasmi ni Kihispania.
Wikipedia ya Kivietnamu
Wikipedia ya Kivietnamu (Kivietnamu: Wikipedia tiếng Việt) ni toleo la kamusi elezo ya Wikipedia kwa lugha ya Kivietnamu. Wikipedia hii ilianzishwa mnamo mwezi wa Novemba katika mwaka wa 2002, lakini haikupata michango thabiti hadi hapo ilipokuja kuazishwa upya tena mnamo mwezi wa Oktoba katika mwaka wa 2003.
Na kwa mwezi wa Agosti 2008, imefikisha zaidi ya makala 50,000  – lengo lilifikiwa mnamo tar. 26 Agosti – zaidi ya makala 432 zilitungwa na maboti. Mradi huu ukotofauti kidogo na Wikipedia zingine kwa kuwa na orodha kubwa ya watumiaji waliojisajiri hadi kupita kiasi cha makala, ingawa kwa sasa ni miongoni mwa Wikipedia zinakua haraka sana.
Yukon
Yukon ni eneo kubwa la Kanada upande wa magharibi ya nchi. Imepakana na Marekani (Alaska) upande wa kaskazini-magharibi, Northwest Territories upande wa mashariki na British Kolumbia upande wa kusini. Ina pwani fupi na Bahari ya Aktika. Sehemu kubwa ya eneo lake ni misitu tu.
Yukon lina wakazi wapatao 33,442 (2009) wanaokalia katika eneo la kilomita za mraba zipatazo 482,443.
Whitehorse ni mji mkuu na mji mkubwa. Gavana wa Yukon ni Dennis Fentie. Kuna lugha rasmi 2: Kiingereza na Kifaransa
Durango (jimbo)
Durango ni moja kati ya majimbo 31 ya Mexico upande wa Mexico ya kati-magharibi ya nchi. Mji mkuu ni mkubwa ni Durango. Jimbo lina wakazi wapatao 1,509,117 (2005) wanaokalia katika eneo la kilomita za mraba zipatazo 123,181.
Sehemu kubwa ya eneo lake ni milima na misitu tu. Imepakana na Chihuahua, Coahuila, Zacatecas, Nayarit na Sinaloa. Mto Nazas ni mto muhimu.
Gavana wa jimbo ni Ismael Hernández Deras.
Lugha rasmi ni Kihispania.
Zacatecas (jimbo)
Zacatecas ni moja kati ya majimbo ya Mexiko upande wa Mexiko ya kati-kaskazini ya nchi. Mji mkuu ni Zacatecas na Fresnillo ni mji mkubwa. Imepakana na Coahuila, San Luis Potosí, Aguascalientes, Guanajuato, Jalisco, Nayarit na Durango.
Jimbo lina wakazi wapatao 1,367,692 (2005) wanaokalia katika eneo la kilomita za mraba zipatazo 73,252.
Jina la Zacatecas ni ya Kinahuatl, maana yake ni "majani".
Gavana wa jimbo ni Amalia García Medina.
Lugha rasmi ni Kihispania.
Northwest Territories
Northwest Territories (pia:"Territoires du Nord-Ouest") ni eneo kubwa la Kanada upande wa kaskazini ya nchi. Yellowknife ni mji mkuu na mji mkubwa. Imepakana na Nunavut, Alberta, Saskatchewan, British Kolumbia na Yukon.
Northwest Territories lina wakazi wapatao 42,940 (2009) wanaokalia katika eneo la kilomita za mraba zipatazo 1,346,106.
Gavana wa Northwest Territories ni Anthony "Tony" W.J. Whitford
Kuna lugha rasmi 11:Government of Northwest Territories Official Website
Shore (Pycnonotidae)
Shore, shorwe au sholwe ni ndege wadogo wa familia Pycnonotidae ambayo ina korogoto na nyembelele vilevile. Spishi za nusufamilia Muscicapinae zinaitwa shore pia. Wale wa Pycnonotidae wana rangi ya kahawa au kijivu, pengine nyeusi, na kwa kawaida nyeupe chini. Spishi nyingine zina rangi kali kama buluu na nyekundu. Spishi nyingi zina kishungi. Shore wanatokea misitu na maeneo mengine yenye miti katika Afrika na Asia. Hula matunda na mbegu hasa lakini wadudu pia. Tago lao hujengwa mtini na jike huyataga mayai 2-5.
San Luis Potosí (jimbo)
San Luis Potosí ni moja kati ya majimbo 31 ya Mexico upande wa Mexico ya kati-kaskazini ya nchi.
Mji mkuu na mji mkubwa ni San Luis Potosí. Imepakana na Coahuila, Nuevo León, Veracruz, Hidalgo, Querétaro, Guanajuato na Zacatecas. Jimbo lina wakazi wapatao 2,410,414 (2005) wanaokalia katika eneo la kilomita za mraba zipatazo 63,068.
Jina la jimbo lilitolewa kwa heshima ya Mfalme Louis IX wa Ufaransa.
Chuo kikuu kikubwa ni Universidad Autonoma de San Luis de Potosí (Chuo Kikuu Huria cha San Luis Potosí).
Estado de San Luis Potosí Sitio oficial
Denizli
Denizli ni mji uliopo mwishoni mwa mashariki ya mto Büyük Menderes, ambapo kuna mapolomoko yenye mita zaidi ya mia, katika kusini-magharibi mwa nchi ya Uturuki, kwenye .
Mji una wakazi wapatao lakhi 400,000 (kwa sensa ya 2006) na ndiyo mji mkuu wa Jimbo la Denizli katika Majimbo ya Uturuki. Huu ni mji unaokua sana katika sekta ya viwanda.
Mji wa Denizli umepata mafanikio makubwa sana kiuchumi hasa kwa shughuli zake za utengenezaji wa nguo na kuzusafirisha nchi za nje.
Mji huu umekuwa kituo kikubwa cha uzalishaji wa bidhaa zinazotazamiwa kupelekwa nchi za nje, Denizli hutajwa mara kwa mara, ukiwa sambamba na miji mingine ya Uturuki, ikiwa kama miji yenye kupiga hatu kubwa sana kimaendeleo. 
Jina la Denizli linamaana ya "maeneo yenye bahari au ziwa" kwa Kituruki, lakini mji wenyewe haupo katika pwani. Jina linatokana na tahajia kadha wa kadha ambazo zina vyanzo vya maji yanayopita chini kwa chini na kuelekea katika eneo la mkoa wa karibu ya ziwa lililopo karibu na mji huko Uturuki.
Diyarbakır
Diyarbakır (Kiosmani Kituruki دیاربکر, "Diyâr-ı Bekr"; Kikurdi ئامه‌د, "Amed"; anc. "Amida") ni mji mkubwa sana uliopo kusini-mashariki mwa nchi ya Uturuki. Mji upo katika eneo la ukingo wa Mto Tigris, huu ni mji mkuu wa Mkoa wa Diyarbakır wenye wakazi karibuni milioni 1.5. Wenye lundiko la watu takriban 600,000, huu ni mji wa pili kwa ukubwa katika Uturuki ya Kusini-mashariki mwa mkoa wa Anatolia, baada ya Gaziantep.
Düzce
Düzce ni mji mkubwa wa Jimbo la Düzce katika nchi ya Uturuki. Kwa mujibu wa sensa iliyofanyika mwaka wa 2000, mji una wakazi wapatao 156,326 waishio katika mji huo. Düzce ni mji wa themanini na moja ni ndiyo jimbo la mwisho la Uturuki ambalo lipo karibu na Mji mkuu kati ya Ankara na Istanbul. Mji uliathiriwa vibaya sana na tetemeko la ardhi lililotokea mnamo tar. 17 Agosti na 12 Novemba katika mwaka wa 1999.
Nayarit
Nayarit Ni moja kati ya majimbo 31 ya Mexico upande wa kati-magharibi ya nchi. Ina pwani na Pasifiki. Mji mkuu na mji mkubwa ni Tepic.
Jimbo lina wakazi wapatao 949,684 (2005) wanaokalia katika eneo la kilomita za mraba zipatazo 26,979.
Imepakana na Sinaloa, Durango, Zacatecas na Jalisco.
Gavana wa jimbo ni Ney González Sánchez.
Lugha rasmi ni Kihispania.
Edirne
Edirne (anc. "Hadrianopolis"; Kigiriki "Adrianòpolis", Αδριανουπολις; Kibulgaria "Одрин" ni mji katika sehemu ya magharibi mwa nchi ya Uturuki, katika sehemu yake iliyopo kwenye bara la Ulaya, karibu kabisa na mipaka ya Ugiriki na Bulgaria. Huu ni mji mkuu wa Jimbo la Edirne una wakazi wapatao 128,400, kwa mwaka wa 2002 kutoka lundiko la watu kiasi cha 119,298 cha mwaka wa 2000.
Mji ulianzishwa zamani za Dola la Roma ya Kale kwa jina la "Hadrianopolis" yaani "mji wa Hadrian" kwa heshima ya Kaizari Hadrian. Jina la Kigirki hadi leo ni Adrianopoli (Ἁδριανούπολι) lakini tangu 1930 umbo la Kituruki la jina hili "Edirne" umekuwa kawaida.
Kila mwezi wa Juni katika mwaka huwa na sikukuu za mieleka ya kubwagana kwenye mafuta ya oili ambayo inaitwa Kırkpınar, inasemekana kwamba ni mchezo wa kale sana ambao hadi leo bado upo baada ya Michezo ya Olympic (ambao ulianzsihwa upya kwenye makarne kadhaa nyuma).
Nunavut
Nunavut (kwa Kiinuktitut:ᓄᓇᕗᑦ, "nchi yetu") ni eneo kubwa la Kanada upande wa kaskazini ya nchi, ambalo tangu 1999 limetengwa na Northwest Territories kwa ajili ya Waeskimo. Mji mkuu na mji mkubwa ni Iqaluit.
Imepakana na Manitoba, Saskatchewan na Northwest Territories.
Nunavut ina wakazi wapatao 31,556 (2009) wanaokalia eneo la kilomita za mraba zipatazo 2,093,190.
Gavana ni Ann Meekitjuk Hanson.
Kuna lugha rasmi 4:
Elazığ
Elâzığ (Kikurdi: "Elezîz") ni mji uliopo Mashariki ya Anatolia, nchini Uturuki na ndiyo kitako cha Jimbo la Elâzığ. Kwa mujibu wa sensa iliyofanyika mnamo mwaka wa 2002, idadi ya wakazi wa huko ilifikia 
266,495.
Erzincan
Erzincan (Kizazaki; Kikurdi: "Erzingan", Kiarmenia: Երզնկա, "Erznka", zamani: "Erez") ni mji mkuu wa Jimbo la Erzincan katika mashariki mwa mkoa wa Anatolia ya Uturuki. Miji inayopakana nayo ni pamoja na Erzurum, Sivas, Tunceli, Bingöl, Elazığ, Malatya, Gumushane, Bayburt, na Giresun. Mji una wakazi wapatao 107,175 (kwa sensa ya 2000). Taratibu za hali ya hewa ya huko ni theluji, baridi, na kiangazi cha wastani.
Erzurum
Erzurum (Kiarmenia: Կարին "Karin") ni mji uliopo mashariki mwa Anatolia, Uturuki. Jina la "Erzurum" linatokana na Kiarabu, yaani, "Arz-u Rûm" (maana yake "Nchi ya Waroma").
Mji wa Erzurum, una wakazi wapatao 361,235 (kwa mujibu wa sensa iliyofanyika mnamo mwaka wa 2000). Huu ni mji mkuu wa Jimbo la Erzurum, ambao ni jiji kubwa katika Mkoa Mashariki wa Uturuki ya Anatolia. Mji upo katika mita 1757 (futi 5766) kutoka juu ya usawa wa bahari na mji wenye hali ya baridi sana.
Mtakatifu
Mtakatifu ni binadamu aliye hai au aliyekufa ambaye dini fulani au watu mbalimbali wanamheshimu kwa namna ya pekee kwa jinsi alivyoonekana kuwa karibu zaidi na Mungu hata akashirikishwa utakatifu wake. Kwa hiyo hutazamwa kama kielelezo cha uadilifu na pengine kama mwombezi pia.
Jina linalotumiwa zaidi na Wayahudi ni "tzadik" (mtu wa haki, mwadilifu), aliyejitahidi kufuata Torati.
Kitabu cha Talmud kinasema kila mara duniani walau watu 36 wa namna hiyo ("tzadikim") wanaishi kati yetu na kuzuia ulimwengu usiangamizwe kama adhabu ya dhambi.
Pengine wanaitwa hivyo hata watu wa mataifa, hasa waliojitahidi kusaidia Wayahudi, k.mf. wakati wa dhuluma. Baadhi yao wanaorodheshwa na kupewa heshima rasmi.
Mwanzoni mwa Kanisa kila Mkristo aliitwa mtakatifu kwa sababu alitengwa na ulimwengu na kuwekwa wakfu kwa Mungu aliye mtakatifu, mtakatifu, mtakatifu.
Sifa hiyohiyo ilitolewa pia kwa mahali, siku, vitu n.k. kutokana na matumizi yake ya kidini.
Kwa Wakatoliki mtakatifu ni yule aliyemfuata Yesu Kristo, akiishi kwa upendo na maadili mengine yanayoutegemea, hasa aliyeyatekeleza kwa kiwango cha ushujaa katika kufia dini, kutoa uhai wake katika kuhudumia wengine au katika maisha ya kila siku.
Utakatifu si wa aina moja, bali kila binadamu anatakiwa kuitikia siku kwa siku wito maalumu aliopewa na Mungu. Hivyo yeyote anaweza na kupaswa kulenga utakatifu, bila kujali sifa zake za kimaumbile tu.
Ili kuzuia udanganyifu, tangu mwanzoni mwa milenia ya pili Kanisa Katoliki linamuachia Papa kusimamia kesi ndefu za kumtangaza mtakatifu mpya, miaka baada ya kifo chake.
Wakatoliki wanawapatia Bikira Maria na watakatifu wengine heshima ya pekee kama marafiki wa Mungu, lakini si ibada halisi ambayo ni kwa Mungu tu. Heshima hiyo inadai waumini wajitahidi pia kufuata mifano yao kama wao walivyofuata ile ya Yesu.
Makanisa ya Kiorthodoksi yanamuita mtakatifu hasa anayesadikiwa yuko katika paradiso, kuanzia Abeli, Adamu na Eva, Musa na manabii wengine, lakini pia malaika.
Ni Mungu anayefunua watakatifu wake kwa kuitikia sala anazotolewa kwa kuwapitia hao hata akatenda miujiza. Wakristo wanaanza kuwatambua lakini uamuzi wa mwisho unachukuliwa na sinodi ya maaskofu.
Waorthodoksi na Waorthodoksi wa Mashariki wanawatendea watakatifu kama watu hai, kwa sababu wanaishi mbinguni pamoja na Kristo mfufuka, ingawa miili yao haijaungana tena na roho zao.
Kila mtu anapobatizwa anapewa jina la mtakatifu fulani kama msimamizi kwa maisha yake yote.
Madhehebu mengi ya Uprotestanti hayakubali mawazo hayo, yakipenda kusisitiza kwamba wokovu unamtegemea Mungu tu. Hata hivyo mara nyingi waamini bora wanakumbukwa kwa heshima na kuchukuliwa kama mfano (taz. Confessio augustana art. 21).
Hasa Waanglikana wanakaribia msimamo wa Wakatoliki na kuadhimisha sikukuu za watakatifu kadiri ya kalenda maalumu.
Ingawa dini hiyo haikubali tofauti kati ya watu, Waislamu wengi wanapenda kuheshimu kwa namna ya pekee marafiki wa Mungu ("wali"), wakisadiki wana uwezo wa kutabiri, kuombea na kuponya.
Aguascalientes (jimbo)
Aguascalientes (kwa Kihispania: "maji moto") ni moja kati ya majimbo 31 ya Mexiko upande wa Mexiko ya kati ya nchi. Ni jimbo dogo lenye eneo la 5,471 km² na wakazi 1,065,416 pekee.
Mji mkuu na mji mkubwa ni Aguascalientes.
Imepakana na Zacatecas na Jalisco. Imekuwa jimbo ya Mexiko tangu 1857.
Gavana wa jimbo ni Luis Armando Reynoso Femat.
Lugha rasmi ni Kihispania
Sakramenti za uponyaji
Sakramenti za uponyaji, kadiri ya Kanisa Katoliki, ni sakramenti mbili zinazolenga kuponya roho na mwili wa mwamini aliyekwisha kupokea uzima mpya, wa Kimungu, katika sakramenti za kuingizwa katika Ukristo, yaani ubatizo, kipaimara na ekaristi.
Kwa kuwa uzima unaweza kuingiwa na dosari, Yesu Kristo aliweka sakramenti za kitubio na mpako wa wagonjwa ili ziponye na kurudisha uzima. Yesu alijua udhaifu wa binadamu hauishi mara anapopokea uzima wa Mungu kwa sakramenti tatu za kuingizwa katika Ukristo. Hivyo alipanga kusaidia mpaka mwisho wa dunia waamini wake watakaopatwa na dhambi na ugonjwa, kama alivyowasaidia wengi aliokutana nao katika maisha yake.
“Yesu, alipoiona imani yao, alimwambia yule mwenye kupooza, ‘Jipe moyo mkuu, mwanangu, umesamehewa dhambi zako’... ‘Lakini mpate kujua ya kwamba Mwana wa Adamu anayo amri duniani ya kusamehe dhambi’ - amwambia yule mwenye kupooza - ‘Ondoka, ujitwike kitanda chako, uende nyumbani kwako’. Akaondoka, akaenda zake nyumbani kwake. Makutano walipomwona, walishikwa na hofu, wakamtukuza Mungu, aliyewapa watu amri ya namna hii” (Injili ya Mathayo 9:2,6-8).
Waorthodoksi na Waorthodoksi wa Mashariki wana imani hiyohiyo, ingawa liturujia ni tofauti.
Kumbe Waprotestanti wengi hawana ibada hizo au hawazioni kuwa sakramenti.
Sakramenti za kuhudumia ushirika
Kadiri ya Kanisa Katoliki, kati ya sakramenti saba, mbili zinalenga kuhudumia ushirika katika Kanisa na katika jamii.
Daraja takatifu  na ndoa ni tofauti na sakramenti nyingine kwa sababu hazilengi hasa faida ya mtu anayezipokea, bali huduma zake kwa ajili ya Kanisa na jamii.
Daraja inatia uwezo wa Kristo kwa ustawi wa Kanisa, Bibi arusi wake. Ndoa inatia upendo wake mwaminifu kwa ustawi wa familia, kanisa dogo la nyumbani. “Jitunzeni nafsi zenu, na lile kundi lote nalo, ambalo Roho Mtakatifu amewaweka ninyi kuwa waangalizi ndani yake, mpate kulilisha kanisa lake Mungu, alilolinunua kwa damu yake mwenyewe” (Mdo 20:28). “Hakuna mtu anayeuchukia mwili wake popote; bali huulisha na kuutunza, kama Kristo naye anavyolitendea Kanisa. Kwa kuwa tu viungo vya mwili wake. Kwa sababu hiyo mtu atamwacha baba yake na mama yake, ataambatana na mkewe na hao wawili watakuwa mwili mmoja. Siri hiyo ni kubwa; ila mimi nanena habari ya Kristo na Kanisa” (Ef 5:29-32).
Sakramenti za kuingizwa katika Ukristo
Kanisa Katoliki na yale ya Waorthodoksi na ya Waorthodoksi wa Mashariki yanaamini kwamba mtu anaingizwa katika Ukristo kwa sakramenti tatu zinazofungamana: ubatizo, kipaimara na ekaristi. Kabla hajazipokea zote tatu, mtu hahesabiwi kuwa Mkristo kamili.
Upande wa magharibi, maadhimisho ya sakramenti hizo yamefanyika mara nyingi kwa nyakati tofauti, na katika Uprotestanti kwa kawaida kipaimara hakitazamwi kuwa sakramenti iliyowekwa na Yesu Kristo, ila ibada au maombezi tu.
Domosharubu
Domosharubu ni ndege wadogo wa jenasi "Bleda" katika familia Pycnonotidae. Wanafanana na korogoto na wana rangi ya kahawa au zaituni juu na njano chini. Wanaitwa domosharubu kwa sababu wana nywele ndefu msingini kwa domo. Ndege hawa wanatokea misitu na maeneo mengine yenye miti katika Afrika kusini kwa Sahara. Tofauti na spishi nyingine za familia hii domosharubu hula wadudu hasa. Wanafuata mara nyingi makundi ya siafu na kukamata wadudu wanaotoroka. Tago lao hujengwa mtini na jike huyataga mayai mawili.
Eskişehir
Eskişehir ("eskē'shehēr", Kituruki: Eskişehir, "Mji wa Kale"; Kilatini "Dorylaeum"; Kigiriki: Δορύλαιον, Dorylaeum) ni jiji lililopo kaskazini-magharibi mwa ya Uturuki na ndiyo mji mkuu wa Jimbo la Eskişehir.
Kwa mujibu wa sensa iliyofanyika mwaka wa 2008, idadi ya watu wanaoishi katika mji imekadiriwa kufikia kiasi cha 614,247 ambao 599,796 wanaishi katikati ya jiji la Eskişehir. Jiji lipo katika ukingo wa Mto Porsuk, takriban mita 792 kutoka juu ya usawa wa bahari, ambamo inatizama mapolomoko ya Phrygia.
Katika vilima vya karibu kuna visima vya maji ya moto. Takriban km 250 kutoka jiji hapa kuelekea mjini magharibi mwa Ankara, na km 350 kusini-mashariki ya jiji la Istanbul pia km 90 kutoka jiji hapa na kuelekea kaskazini-mashariki mwa mji wa Kütahya. Mji huu una eneo la kilomita za mraba zipatazo 2,678.
Jina la mji la Eskişehir linamaa ya "Mji wa Kale" kwa lugha ya Kituruki, ingawa neno la kwanza la "şehir" linatokana na Kiajemi yaani neno "shahr" (Kiajemi: شهر), ina maana ya "mji". Mji hasa ulianzishwa na Waphrygia mnamo mwaka wa 1000 KK. Vinyago na masananmu mengi ya Waphrygia bado yanapatikana katika Majumba ya Sanaa ya Mambo ya Kale.
Pia kuna majumba ya maonyesho ya mawe ya meerschaum, ambazo shuhuli zake bado zinatamba hadi leo, ambavyo leo hii vinatumika kutengenezea kiko za kuvutia sigara zenye ubora hali ya juu. Mnamo karne ya nne AD, karibuni km 10 zilisogea kaskazini-mashariki mwa Karadja Hissar hadi Shehir Euyuk.
Muda wowote mji ukiwa unatajwa na wanajigrafia wa kale, basi walikuwa wakiuelezea kama moja kati ya miji mizuri ya Anatolia.
Kama jinsi ilivyo miji mingi ya Anatolia, Ukristo ulifikia baada ya Konstantine Mkuu aliyefanya kama dini rasmi ya Dola la Rom. Kuanzia karne ya nne, rekodi zilizopo zinaonyesha kwamba maaskofu wameanza kumiliki maofisi yao mjini Eski؛ehir. Hapo zamani mji ulikuwa ukijulikana kama Dorylaeum. Miongoni mwa maaskofu hawa, alikuwepo Eusebius, alikuwa akihusika sana na kuendeleza siri na itikadi ya kanisa.
Eski؛ehir ni mji mkavu na wenye baridi, theuluji na joto, kiangazi. Mvua mara nyingi hutokea wakati bubujiko na kipupwe.
Jalisco
Jalisco (kwa Kinahuatl: "tambarare ya mchanga") ni moja kati ya majimbo 31 ya Mexico ya kati-magharibi ya nchi. Ina pwani na Pasifiki. Mji mkuu na mji mkubwa ni Guadalajara.
Imepakana na Nayarit, Zacatecas, Aguascalientes, San Luis Potosí, Guanajuato, Colima na Michoacán.
Jimbo lina wakazi wapatao 7,000,000 (2005) wanaokalia katika eneo la kilomita za mraba zipatazo 79,085.
Gavana wa jimbo ni Emilio González Márquez.
Lugha rasmi ni Kihispania.
Dominiko wa Guzman
Dominiko wa Guzmán (Calaroga (Hispania) 1170 hivi - Bologna (Italia) 6 Agosti 1221) alikuwa padri wa Kanisa Katoliki akaanzisha Shirika la Wahubiri
Akatangazwa mtakatifu tarehe 2 Julai 1234
Dominiko wa Guzman alikuwa mkanoni wa jimbo la Burgo de Osma-Ciudad de Osma: mwaka 1203 aliongozana na askofu wake Diego wa Acevedo katika safari ya kibalozi kwa niaba ya mfalme Alfonso VIII wa Castilia kwa mfalme Valdemaro II wa Denmark. Wakati wa kurudi, wakipitia mkoa wa Langadoque (Ufaransa Kusini), waling'amua uzushi wa Wakatari ulivyoenea naye akaamua kuungana na mabalozi wa Papa Inosenti III katika jitihada za kurudisha watu hao katika Kanisa Katoliki.
Akikusanya kundi dogo la wasichana walioacha Ukatari, maka 1207 alianzisha huko Notre-Dame-de-Prouille, karibu Fanjeaux, monasteri ya kike ambayo ikawa kitovu cha kazi yake ya kitume.
Dominiko aliendelea kuwahubiri kwa amani Wakatari hata baada ya balozi wa Papa Petro wa Castelnau kuuawa (1208), akikataa kujiunga na vita vya msalaba vilivyotangazwa dhidi ya Wakatari.
Kwa msaada wa askofu wa Tolosa Folco, mwaka 1215 alikusanya wenzi kadhaa wenye nya ya kuhubiri kama yeye akawaingiza katika maisha ya kitawa: shirika hilo lilipata kwanza kibali fulani cha Papa Inosenti III halafu kibali rasmi cha mwandamizi wake, Papa Onori III, tarehe 22 Desemba 1216.
Baada ya hapo Shirika la Ndugu Wahubiri lilienea kati Ulaya nzima, hasa katika miji ambapo vilikuwa vinaanza vyuo vikuu, kama vile vya Bologna na Paris, vilivyosaidiwa sana na Wadominiko kupata ustawi.
Kwa agizo la Mtaguso IV wa Laterano ndugu hao walipaswa kujichagulia kanuni iliyowahi kukubaliwa na Kanisa, wakaamua kushika ile ya Agostino wa Hippo, wakiiongezea katiba ya kwao, maarufu hasa kwa kutumia kiasi fulani cha demokrasia, ambayo ilitumiwa kama mwongozo kwa nyingine hata za kiserikali.
Kuwekuwe
Kuwekuwe ni ndege wadogo wa jenasi "Nicator" ambao wanatokea Afrika kusini kwa Sahara tu. Sikuhizi wataalamu wanaainisha ndege hawa katika familia yao Nicatoridae, lakini zamani walifikiri kuwekuwe ni aina za mbwigu (Laniidae) na baadaye wana wa familia Pycnonotidae.
Ndege hawa wanafanana na korogoto na wana rangi ya zaituni juu na nyeupe au kijivu chini. Wanatofautiana na korogoto kwa madoa meupe au njano mbawani. Chakula chao ni kama kile cha mbwigu: wadudu wakubwa na mijusi midogo. Tago lao hujengwa mtini na jike huyataga mayai 2-3.
Kanisa la Biblia Publishers
Kanisa la Biblia Publishers ni idara ya Maandiko ya Kanisa la Biblia Tanzania.
Kazi yake ni kutafsiri, kuandaa na kutoa maelezo ya Biblia kwa Kiswahili. Inachapisha vitabu kwa msomaji wa Biblia anayetaka kuelewa vizuri zaidi, ili apate kuelewa mwenyewe, kuwafundisha wengine neno la Mungu na kutafsiri maana yake kwa maisha ya kila siku.
Kanisa la Biblia Publishers inadhamiria kukuza ufahamu wa Biblia Afrika Mashariki kwa njia ya kusambaza maandiko ya Kikristo yanayosaidia kuelewa Maandiko kwa manufaa binafsi, kwa kukua kiroho na kwa kutoa mafundisho.
Vitabu vya kwanza „Panorama ya Biblia“ na „Imani Yetu Ndiyo Ushindi“ vilitolewa mwaka 1980 na kuchapishwa na Nusch-Druck Gummersbach, Ujerumani. Vitabu vyote viwili vilitafsiriwa kutoka Kijerumani na Helmut Gräf, aliyekuwa mwanzilishi wa Chuo cha Biblia Nanjoka, Tunduru, Mkoa wa Ruvuma, Tanzania. Palikuwa na uhitaji wa kuandika au kutafsiri vitabu vinavyoeleza Biblia kwa walimu na wanafunzi wa Biblia Afrika Mashariki.
Kisha Helmut Gräf alianza kutafsiri ufafanuzi wa Agano Jipya katika vitabu 5 vinavyoitwa “Agano Jipya Lasema” No. 1 hadi 5, na baadaye aliongeza vitabu 10 vya “Agano la Kale Lasema” No. 1 hadi 10. Huu ni ufafanuzi wa kwanza wa Kiswahili wa Biblia nzima. Mfululizo una vitabu 15 na ulitolewa tangu mwaka 1986 hadi 1990.
Baadaye vitabu vyote 15 vilijumlishwa katika kitabu kimoja kinene kinachoitwa “Bibla Inasema” na kutolewa mwaka 2000 Dodoma. Kazi ya kusambaza vitabu haikuwa rahisi kutoka Tunduru, kusini mwa Tanzania. Kwa hiyo Kanisa la Biblia Publishers walihamia mji mkuu wa Tanzania, Dodoma. Kutoka hapo katikati ya nchi usambazaji uliendelea vizuri tangu mwaka 1993.
Wakati wa ujenzi wa kituo cha maandiko Dodoma kuanzia mwaka 1991 Helmut Gräf aliendelea kutafisiri “Kamusi ya Biblia” kutoka Kiingereza. Kitabu hiki muhimu cha rejea kilichoandikwa na Don Fleming kilitolewa Dodoma mwaka 1995.
Hatua nyingine kubwa ilikuwa kutafsiri na kutoa vitabu viwili vya Erich Sauer kutoka Kijerumani kuhusu Historia ya Wokovu. Vitabu viwili “The Dawn of World Redemption” na “The Triumph of the Crucified” vilitolewa mwaka 2003 katika kitabu kimoja kinachoitwa “Ufunuo wa Mungu na Itikio la Imani”. Kwa kutumia kitabu hiki msomaji wa “Panorama ya Biblia” anaelewa vizuri zaidi historia ya Mungu na wanadamu.
Kitabu cha mwisho kilichotolewa kimeandikwa na John Stott na kinaitwa „Wito wa Viongozi wa Kikristo“. Kitabu hiki kinafundisha mikakati ya uongozi kufuatana na 1 Wakorintho sura ya 1 hadi 4.
New Brunswick
New Brunswick (Brunswick mpya) ni jimbo la Kanada upande wa Bahari Atlantiki. Ni moja kati ya Kanada ya majimbo ya bahari 3 (Kiingereza: "Maritime provinces").
Fredericton ni mji mkuu na Saint John ni mji mkubwa. Una eneo la 72,908 km². Kunako mwaka wa 2009, idadi ya wakazi ilikuwa 748,319. Imepakana na Quebec na Nova Scotia.
Kuna lugha rasmi 2: Kiingereza na Kifaransa (32%).
Imekuwa jimbo la Kanada tangu 1867.
Gavana wa jimbo ni Herménégilde Chiasson.
Jina la jimbo lilitolewa kwa heshima ya Mfalme George III wa Braunschweig (Kiingereza na Kifaransa: Brunswick) katika Ujerumani.
Guanajuato (jimbo)
Guanajuato ni moja kati ya majimbo 31 ya Mexico upande wa kati ya nchi. Mji mkuu ni Guanajuato na mji mkubwa ni León. Jimbo lina wakazi wapatao 4,893,812 (2005) wanaokalia katika eneo la kilomita za mraba zipatazo 30,491.
Imepakana na San Luis Potosí, Querétaro, Michoacán na Jalisco.
Gavana wa jimbo ni Juan Manuel Oliva Ramirez.
Jina la Guanajuato ni ya Kip'urhépecha, maana yake ni "kilima ya majura".
Lugha rasmi ni Kihispania.
Kanisa la Biblia Tanzania
Kanisa la Biblia Tanzania (KLB) ni kanisa dogo la Uprotestanti lenye shirika 90 hasa kusini mwa Tanzania, katika mikoa ya Mtwara, Lindi na Ruvuma; kuna pia shirika kadhaa katika mikoa ya Dodoma, Dar es Salaam na Kilimanjaro.
Makao makuu yako Mbesa (wilaya ya Tunduru).
Limeandikishwa na serikali kwa namba 5881.
Kanisa la Biblia hufuata mtindo wa Ndugu wa Plymouth, hivyo kila ushirika unajitegemea na kanisa kwa jumla ni ushirikiano wa shirika zake.
Kanisa hili lilianzishwa na wamisionari kutoka Ujerumani; tangu 1959 linaendelea kushirikiana na CMML (Christian Mission in Many Lands) hata kama utawala wa kanisa umo mikononi mwa Watanzania.
Pamoja na kazi ya kiroho KLB huendesha pia miradi ya kijamii kama vile shule, vyuo, hospitali na kituo cha kutunza watoto yatima.
Kati ya miradi yake ni
Kuna pia miradi ya kilimo. Kanisa linaanzisha pia shule ya sekondari huko Mtwara.
KLB inatoa kozi ya Biblia kwa njia ya barua (Emmaus Shule ya Biblia) na kushirikiana na Chuo cha Biblia Berea (Moshi).
Querétaro (jimbo)
Querétaro ni moja kati ya majimbo 31 ya Mexiko upande wa kati ya nchi. Mji mkuu na mji mkubwa ni Querétaro.
Imepakana na San Luis Potosí, Guanajuato, Hidalgo, Mexico na Michoacán.
Jimbo lina wakazi wapatao 1,598,139 (2005) wanaokalia katika eneo la kilomita za mraba zipatazo 11,449.
Gavana wa jimbo ni Francisco Garrido Patrón.
Lugha rasmi ni Kihispania.
Jubilei
Jubilei (pia: Jubilii) ni sherehe maalumu za kuadhimisha tukio muhimu katika maisha ya mtu, shirika, asasi na kadhalika ambayo hufanyika kila baada ya kipindi fulani kama vile baada ya miaka ishirini (20), ishirini na tano (25) tangu kufunga ndoa au kuanzishwa kwa shirika fulani.
Jubilei ina mizizi yake katika Biblia. Torati ya Musa inaagiza kwa taifa la Israeli mwaka wa pekee kila baada ya miaka 50 (Mambo ya Walawi 25:10-13)
Jina linatokana na lugha ya Kiebrania ambapo neno "Yobel" linamaanisha aina ya tarumbeta (pembe ya kondoo dume) iliyotumika kuutangaza mwaka huo ambapo ulikuwa hasa na lengo la kupunguza tofauti za utajiri katika jamii, kuweka huru watumwa na kupumzisha ardhi.
Kuanzia mwaka 1300 Kanisa Katoliki limefufua kwa namna fulani adhimisho la namna hiyo (Mwaka mtakatifu), ambao urahisishe toba, msamaha wa dhambi na wa madeni na upatanisho kwa jumla kati ya binadamu na Mungu na kati ya watu wenyewe kwe wenyewe.
Adhimisho hilo katika Ukristo linamtegemea Yesu Kristo ambaye katika sinagogi la Nazareti aliutangaza "mwaka wa Bwana uliokubalika" (Injili ya Luka 4:16-21) uliotabiriwa na Isaya (61:1-2).
Wamaroni
Wamaroni ni sehemu kubwa mojawapo ya watu wa Lebanoni, lakini siku hizi wengi zaidi wanaishi nje ya nchi hiyo asili.
Kinachowatambulisha zaidi, pamoja na historia yao, ni imani ya Kikristo katika Kanisa la Wamaroni, ambalo lina ushirika kamili na Papa wa Roma na Kanisa Katoliki lote duniani, ingawa linafuata mapokeo ya Antiokia.
Kanisa la Wamaroni
Kanisa la Wamaroni (kwa Kilatini Ecclesia Maronitarum; jina rasmi: Kanisa la Kisirya la Kimaroni la Antakya; kwa Kiaramu ܥܕܬܐ ܣܘܪܝܝܬܐ ܡܪܘܢܝܬܐ ܕܐܢܛܝܘܟܝܐ "ʿīṯo suryaiṯo māronaiṯo d'anṭiokia"; kwa Kiarabu الكنيسة الأنطاكية السريانية المارونية " al-kanīsa al-antākīyya al-seryānīyya al-mārwnīyya") ni moja ya Makanisa Katoliki ya Mashariki, yaani ni Kanisa linalojitegemea kisheria ndani ya umoja wa Kanisa Katoliki.
Mzizi wake ni katika Kanisa la Kisirya la Kiorthodoksi kwenye nchi za Syria na Lebanoni za leo, kwa hiyo katika utamaduni wa Wakristo waliotumia lugha ya Kiaramu cha magharibi.
Kanisa hilo lilianza katika mvutano juu ya maamuzi ya Mtaguso wa Kalsedonia wa mwaka 451 yaliyokataliwa na Wasirya wengi. Wafuasi wa mmonaki Maroni, mwanzilishi wa monasteri maarufu katika karne ya 4, walisimama upande wa maazimio ya huo mtaguso mkuu ingawa walikuwa Wasirya. Kwa hiyo Wamaroni waliteswa na wenzao wakawa kundi la Wasirya waliosimama upande wa Kanisa la Kigiriki la Kiorthodoksi.
Katika mabishano yaliyofuata ndani ya Kanisa la Kigiriki Wamaroni waliamua kukaa kando, wakawa jumuiya ya pekee na kutafuta hifadhi yao kwenye milima ya Lebanoni.
Wakati wa vita vya msalaba Wamaroni walielewana vizuri na Wakatoliki kutoka Ulaya wakatafuta ushirikiano nao. Hapo walikubali uongozi wa Papa wa Roma na kuwa hadi leo Kanisa pekee la Ukristo wa Mashariki lililopo lote chini ya Papa.
Wamaroni wanatunza liturujia, teolojia na maisha ya kiroho ya mazingira hayo kulingana na tapo lililoanzishwa na Maroni. Hadi leo sehemu za liturujia ziko kwenye lugha ya Kisirya au Kiaramu cha magharibi lakini kwa jumla Kanisa na pia jumuiya ya Wakristo wake hutumia Kiarabu.
Patriarki wake anachaguliwa na Sinodi ya maaskofu wa Kanisa hilo, halafu anamuomba Papa wa Roma ushirika kamili. Anaishi Bkerke (Lebanoni), ambapo ana jimbo lake, ingawa anatumia bado jina rasmi la Patriarki wa Antiokia.
Kanisa hilo linakubali kuwapa upadri waamini waliokwishaoa.
Huko Lebanoni, ni kundi kubwa, ingawa wanazidi kupungua kwa sababu ya matatizo yanayowafanya wengi kuhamia nchi nyingine.
Wanakaribia kuwa 3,500,000 duniani kote , wakiishi katika majimbo 28 kama yafuatavyo.
Huko Lebanoni: Zahleh, Tiro, Tripoli, Sidoni, Joubbeh - Sarba - Jounieh (jimbo la Patriarki), Jbeil - Byblos, Beirut, Batrun, Baalbeck - Deir el Ahmar na Antelias
Huko Syria: Latakia, Damascus na Aleppo.
Huko Israel: Haifa - Nchi Takatifu.
Katika nchi nyingine: Afrika Magharibi na ya Kati (Ibadan, Nigeria), Brooklyn (Marekani), Buenos Aires (Argentina), Cairo (Misri), Cyprus, Kolombia, Los Angeles (Marekani), Mexico, Montreal (Canada), Paris (Ufaransa), Sao Paulo (Brazil), Sudan na Sydney (Australia).
Newfoundland and Labrador
Newfoundland and Labrador (/ˈnuːfɨn(d)lænd ən(d) ˈlæbrədɔr/; ufaransa: Terre-Neuve-et-Labrador) ni jimbo iliyoko Kanada. Imepakana na Quebec upande wa magharibi, Bahari Atlantiki upande wa mashariki. Hadi 1949 ilikuwa koloni ya Uingereza.
St. John's ni mji mkuu na mji mkubwa. Kunako mwaka wa 2008, idadi ya wakazi ilikuwa 508,990. Una eneo la 45,212 km².
Gavana wa jimbo ni John Cosbie.
Imekuwa jimbo la Kanada tangu 1949.
Lugha rasmi ni Kiingereza.